Am intrat Zodia Berbecului (21 martie-20 aprilie)
Zodiacul European sau Zodiacul Clasic Occidental, începe cu Zodia Berbecului. Soarele se află în constelaţia Berbec din 21 martie până în 20 aprilie.
Berbecul a apărut ca simbol pentru prima dată în Egiptul antic. El reprezintă capul zeului Amun, considerat a fi conducătorul tuturor zeilor. Zodia începe în preajma echinocţiului de primăvară, berbecul reprezentând începutul primăverii, renaşterea naturii şi forţa necesară pentru aceasta. Opusul Berbecului este Balanţa, relatează agerpres.
Zodia este plasată sub dominaţia planetei Marte, care reprezintă semnul forţei şi coordonează puterile naturale. Această voinţă de a renaşte şi forţa necesară pentru aceasta, sunt transpuse umanului conferindu-le nativilor zodiei Berbec, dinamismul, rapiditatea, voinţa şi forţa de caracter prin care se disting de nativi din celelalte zodii.
Gustul aventurii, spiritul de independenţă şi iniţiativă îl caracterizează pe nativul Berbec. Îi plac situaţiile complicate, competiţia şi nimic nu îi stă în cale pentru a obţine victoria. Dintre cele trei zodii aflate sub influenţa semnelor de foc (Berbec, Leu şi Săgetător), Berbecul are cea mai multă energie şi cea mai puternică forţă.
Nativul Berbec îşi doreşte să fie prezent în orice loc în care se întâmpla ceva şi încearcă să ajungă primul. Îi place să acţioneze sub impulsul momentului, fără să se gândească prea mult înainte. Este înclinat să spună lucrurilor pe nume, chiar dacă asta îl face incomod şi lipsit de tact în relaţiile cu ceilalţi, potrivit eastrolog.ro.
Este indicat celor născuţi în zodia Berbecului să consume alimente bogate în fier. Din dieta lor nu trebuie să lipsească salata, spanacul, urzicile, broccoli, măghiranul, menta, etc.
Compatibilitate cu celelalte zodii:
Foarte bună: Leu, Săgetător, Berbec.
Bună: Gemeni, Vărsător.
Dificilă: Balanţa, Scorpion, Fecioară.
Foarte redusă: Balanţa, Capricornul.
Bărbatul zodiei este de obicei sincer şi direct, dornic întotdeauna de libertate în toate privinţele. Are o puternică dorinţă de a-i conduce pe ceilalţi şi energia sa pozitivă îi atrage pe cei din jurul său. Berbecul nu este genul de bărbat care să stea şi să analizeze lucrurile prea mult. Are tendinţa de a avea încredere în persoanele pe care le cunoaşte, în special în cele de sex feminin. O relaţie cu un Berbec poate fi oricum, numai plictisitoare nu.
Femeia zodiei este dotată cu multă sensibilitate şi blândeţe şi se dovedeşte capabilă în tot ceea ce întreprinde. Este spontană, sinceră, deschisă, dar şi inocentă. Are un spirit competitiv remarcabil şi doreşte să conducă. Poate fi extrem de generoasă şi îşi împarte cu dragă inimă iubirea şi tot ce are, potrivit site-ului venus.org. Poate să-şi aleagă fără probleme orice profesie. Curajul este calitatea ei evidentă. Această femeie este impulsivă, dar revine uşor la o stare afectuoasă.
Copiii născuţi sub semnul Berbecului sunt poznaşi, adesea tumultuoşi. Ei sunt nerăbdători în orice privinţă, de la mers până la vorbit şi vor face aceste lucruri mult mai devreme decât alţi copii. Au nevoie de afecţiune şi, dacă nu o cer niciodată, este pentru că se ascund în spatele unei atitudini de indiferenţă. Copiii vor aprecia întotdeauna onestitatea şi spiritul tânăr al celor din jur, potrivit site-ului copilul.ro.
Personalităţi de la noi născute în Zodia Berbecului: Alexandru Dimitrie Xenopol, Mateiu I. Caragiale, Traian Coşovei, Ioan Mihăilescu, Cătălin Naum, Gheorghe Pituţ, Romulus Vulpescu, Cornel Patrichi, Ana Blandiana, Mircea Daneliuc, Irina Spârlea, Silviu Purcărete, Manuela Hărăbor, Cristi Enache (Direcţia 5), Roxana Nemeş, Marius Lăcătuş, Helmuth Duckadam, Monica Iagăr, Paul Niculescu-Mizil, George Copos, Mircea Vintilă, Rodica Mandache, Florin Zamfirescu, Alexandru Papadopol.
Personalităţi de pe mapamond născute în Zodia Berbecului: J.S. Bach, Andrew Lloyd Webber, Elton John, Sarah Jessica Parker, Aretha Franklin, Gloria Steinem, Diana Ross, Mariah Carey, Sarah Vaughan, Eric Clapton, Celine Dion, Vincent Van Gogh, Hans Christian Andersen, José Manuel Durao Barroso, Alec Baldwin, Marlon Brando, Jennie Garth, Jackie Chan, Russell Crowe, Steven Seagal, Omar Sharif, Emma Thompson, Leonardo da Vinci, Charlie Chaplin, Melissa Joan Hart, Kate Hudson, Ryan O'Neal.